Plaasmoorde!!!!! Farm Murders!!!!! - Page 111 - Stormfront
Page 111 of 673 « First < 11 61 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 161 211 611 > Last »
07-20-2007, 05:11 AM #1101
Drie rowers val hoof op geslote skoolterrein aan
Die adjunkhoof van 'n privaatskool in die spogbuurt Westcliff in Johannesburg is daarvan oortuig dat sy skool en die omringende buurt 'n fokuspunt van geweldsmisdadigers geword het.
Drie gewapende mans het onlangs mnr. Paul Channon, die hoof van The Ridge-privaatskool in Woolstenstraat, Westcliff, sy 82-jarige pa mnr. Dennis Channon en 'n fietswag, wie se naam nie bekend is nie, by Channon jr. se huis op die skoolperseel met vuurwapens aangehou.
Nie eers 'n uur later nie het vermoedelik dieselfde mans in die muur van 'n privaatskool in Bedfordview vasgery nadat hulle probeer het om nog 'n motor te kaap.
Mnr. Cobus Snyman, die adjunkhoof, meen dat mens met skoolveiligheid 'n punt bereik waar jou hande eenvoudig afgekap is.
"Ons skool is reeds só beveilig. Ons het reeds 24-uur wagte, fietswagte, veiligheidshekke en paniek-knoppies. Daar is net sóveel en nie meer wat 'n mens kan doen nie."
"Al wat seker oorbly is om gewapende wagte in diens te neem. Maar 'n mens kan mos nie gewapende wagte in diens neem as daar kinders in die omtrek is nie.
"Met 'n gewone skoolgrondbakleiery sal die skote dan dalk klap," meen hy.
Snyman sê Channon en sy pa het Woensdag omstreeks 09:00 by die hek uitgery.
"Toe hulle halfpad in die oprit was, het 'n silwer BMW voor hulle ingery," sê Snyman.
"Een van die fietswagte het die verdagte voertuig gewaar en gevolg."
Die mans het hom egter oorval, met 'n vuurwapen aangehou en hom gedwing om te vlug, sê Snyman.
Die mans is met die hoof se selfoon en skootrekenaar weg, maar het Channon se motor gelos nadat hulle dit aanvanklik probeer kaap het.
Dieselfde mans het skaars 'n uur later volgens omstanders glo probeer om 'n motor elders te kaap en in die muur van nog 'n privaatskool, wat ook streng beveilig word, vasgejaag.
Mev. Pauline Jackson, hoof van die privaatskool vir meisies, St. Andrews in St. Andrewslaan, Senderwood, Bedfordview, het gesê die meisies was in die klasse en niemand het seergekry nie.
Sy sê omstreeks 09:40 is 'n voertuig by 'n huis oorkant die skool gekaap.
"Die gekaapte voertuig en die voertuig waarin die kapers gery het, het teen die steilte beheer verloor en in die skool se muur vasgery," het Jackson gesê.
Die skade aan die muur is nie in hierdie stadium bekend nie.
Kapt. Cheryl Engelbrecht, 'n polisiewoordvoerder, het bevestig dieselde drie mans was in albei die voorvalle betrokke.
Sy sê twee van die verdagtes is in Bedfordview agternagesit en aangekeer, maar die derde is steeds op vrye voete.
Die aangekeerdes staar aanklagte van gewapende roof, huisbraak en motordiefstal in die gesig. – Sanri van Wyk
07-20-2007, 05:14 AM #1102
Baba kry brandwonde tydens rit in ambulans
(Ellisras). – 'n Gesin van hier gaan regstappe teen die Limpopo-gesondheidsdepartement doen nadat 'n baba ernstige brandwonde opgedoen het skaars 'n paar uur ná geboorte.
Ruchelle du Plessis, wat vandag 16 dae oud is, sal dalk veloorplantings moet kry nadat haar bene ernstige brandwonde opgedoen het toe sy vanaf die hospitaal hier oorgeplaas is na die Voortrekker-hospitaal in Mokopane (Potgietersrus).
Me. Estie du Plessis, haar ouma, sê die gesin is erg getraumatiseerd. "Dit voel of ons van ons koppe wil afgaan. Ons kan nie glo só iets het met ons kleintjie gebeur nie."
Die nagmerrie het op 5 Julie begin toe Ruchelle in die hospitaal op Lephalale gebore is. Kort daarná het haar ma, Mientjie, en haar pa, Roedie, gesien sy sukkel om asem te haal en dat sy braak.
Volgens Du Plessis het Ruchelle op 'n keer ophou asemhaal. 'n Dokter het aanbeveel dat sy op 'n asemhalingstoestel geplaas moet word. Dié hospitaal het glo nie 'n respirator nie. Ruchelle is per ambulans oorgeplaas na Mokopane, sowat 180 km daarvandaan. "Daar is vir ons gesê die broeikas waarin sy vervoer moes word se batterypak is pap, maar dat hulle haar wel sal kan vervoer. Die ambulanspersoneel het die kleintjie net in 'n noodhulpkombers toegedraai."
Du Plessis sê Ruchelle het net 'n weggooidoek aangehad. "Hulle het nie eens 'n handdoek of kombersie om haar gedraai nie." Die Du Plessis-gesin is in hul motor agterna.
Dit is steeds onseker hoe Ruchelle die erge brandwonde aan haar linkerbeen opgedoen het.
Die gesin beweer die provinsiale ambulanspersoneel het verhitte aarvoedingsakke op die kleintjie se been neergesit, om hitte te verskaf omdat die broeikas buite werking was. "Toe sy uit die ambulans gelaai is, was daar die vreeslikste brandwonde op haar beentjies."
Ruchelle se pa het geskok gesien haar linkerbeen is van die knie tot bykans by haar voet oortrek met 'n diep brandwond. Haar regterbeen het 'n kleiner brandwond op die kuit. "By die hospitaal het haar hele lyfie agteroor getrek van pyn. Dit was verskriklik," het mev. Du Plessis gesê. Sy is Sondag ontslaan.
Mnr. Phuti Seloba, woordvoerder van die Limpopo-gesondheidsdepartement, het gister gesê hulle is bewus van die voorval en dit word ondersoek.
07-20-2007, 05:15 AM #1103
Kaper-skoot eis man in oprit
Roodepoort. – Familie en vriende neem vandag afskeid van die bestuurder van die Arup-ingenieursfirma in Sandton.
Hy is in 'n kapingspoging aan die Wes-Rand doodgeskiet.
Sy bakkie het tydens die aanval deur 'n palissade-heining geploeg en teen sy eie huis tot stilstand geruk.
Twee kapers het verlede Vrydag omstreeks 20:00 op mnr. Howard Scott (60) van Weltevredenpark losgebrand en hom in sy bakkie getref, terwyl hy in sy oprit in Ruikpeulstraat wou indraai.
'n Skoot wat deur die passasiersdeur geskiet is, het hom rakelings gemis.
'n Tweede skoot het egter sy hart deurboor.
Hy het deur die 2 m hoë palissade-heining gebars, waar sy Nissan Hardbody-bakkie teenaan 'n vensterbank tot stilstand geruk het.
Scott se vrou, Elaine (61), het televisie gekyk en sy motor se ligte opgemerk toe Scott by die oprit indraai.
Toe hoor sy 'n geskreeu, twee skote en die "hengse slag".
Sy het opgespring, die paniekknoppies van ADT-sekuriteit gedruk en gaan ondersoek instel toe sy die alarm by die elektriese palissade-heining aanhoudend hoor loei het.
'n Buurman het haar lewensmaat van 37 jaar se lyk op die motorsitplek ontdek. Hy is op slag dood.
Insp. Karen Jacobs, woordvoerder van die Honeydew-polisiekantoor, sê dié aanvallers het met leë hande gevlug.
"Dit is 'n totale vermorsing van 'n mens se lewe – hy is doodgemaak vir niks," het mnr. Justin Scott (30), sy seun, gister aan Beeld gesê.
Mev. Scott sê die angs wat haar man in sy laaste oomblikke moes beleef, is haar vir die ergste.
Die egpaar – albei diereliefhebbers – het naweke benodigdhede vir voëls, visse en hamsters by die Panorama- en Hillfox-snuffelmark verkoop.
"Hy sou in minder as 'n jaar aftree en permanent sy tyd daaraan wy," het mev. Scott gesê.
Justin sê hy sal sy pa onthou as die man wat hom en sy broer, Jared (28), as kinders gereeld op hengeluitstappies gevat het.
Mev. Erica Scott (33), sy skoondogter, sê hy was " 'n goeie mentor vir sy kollegas" en " 'n geduldige mens".
'n Roudiens word vanoggend 10:00 vir Scott in die Russiese Ortodokse Kerk in Midrand gehou. Hy sal veras word.
07-20-2007, 05:22 AM #1104
Rowers slaan hoog in die lug toe
Drie gewapende rowers het gisteroggend nege mense by 'n bemarkingsfirma op die 22ste vloer van die Salu-gebou in die Pretoriase middestad oorval en van 'n selfoon, vier selfoon-simkaarte en 'n beursie beroof.
Kapt. Tessa Jansen, polisiewoordvoerder, het gesê die rowers het eerste die ontvangsdame by Andenco Investments omstreeks 10:30 oorval en haar gevra waar die paniekknoppie is om haar te keer om dit te druk.
"Hulle het een van die ander werkers na die firma se konferensiekamer geneem waar haar bestuurder besig was met 'n onderhoud. Die rowers het hulle beveel om plat op die vloer te lê.
"Daarna het hulle die bestuurder en 'n toesighouer na die kantoor geneem waar die inloopkluis is."
Volgens Jansen het die rowers die bestuurder en die toesighouer se hande met kleefband vasgebind en hulle geruk en gepluk terwyl hulle aangedring het op die kluis se sleutel. "Die bestuurder het gesê die sleutel word nie daar gehou nie en toe beroof die verdagtes hom van sy beursie en sy selfoon."
Jansen het gesê die rowers het ook vier werkers van hul simkaarte beroof. Volgens haar is dit onduidelik waarom die rowers nie die selfone ook geneem het nie.
Sy het gesê geen skote is afgevuur nie en niemand is in die voorval beseer nie.
07-20-2007, 05:28 AM #1105
Inbrekers by oord op heter daad betrap
GLEN. - Drie vermeende inbrekers is hier op heter daad betrap terwyl hulle by verskeie huise by die Sunset River-oord naby Glen buite Bloemfontein ingebreek het.
Drie mans is betrap waar hulle besig was om eiers te kook en na musiek te luister terwyl hulle die huis geplunder het.
Só het hulle glo van huis tot huis beweeg en hul buit bymekaar gemaak.
Insp. Harry Nagel, polisiewoordvoerder, sê die vermeende inbrekers het al die goed wat hulle in die huise gesteel het netjies bymekaar gemaak. "Die mans is met 12 baadjies, tussen die drie, wat hulle oor mekaar aangetrek het, gevang," sê Nagel.
Hy sê mnre. Jonathan Strydom, eienaar van die oord, Paul Scheepers, Pieter Marais en Seeve Viljoen, inwoners en eienaars van huise in die oord, het besluit om saam te staan teen misdaad en die polisie te help om die vermeende inbrekers aan te keer.
Die vermeende inbrekers het eergisteraand by vier huise ingebreek en is by die laaste huis deur dié mans saam met insp. Stefan Grobbelaar en insp. Thebo Mapharisa van die Glen-polisiekantoor betrap.
Volgens Nagel het huise by die oord die afgelope ses weke onder huisbrake deurgeloop.
Hulle het huise van kos, klere, beddegoed en elektriese ware besteel.
"Een van die drie mans wat in hegtenis geneem is, word al vier jaar deur die polisie weens huisbraak gesoek."
" 'n Lasbrief is uitgereik vir sy inhegtenisneming weens sy beweerde betrokkenheid by inbrake by dieselfde oord wat in 2003 plaasgevind het," sê Nagel.
Die gesteelde goedere wat hulle eergisteraand by die vier huise gesteel het, is teruggevind.
Die mans sal Maandag in die Bloemfonteinse landdroshof op aanklagte van huisbraak en diefstal verskyn.
07-20-2007, 05:49 AM #1106
Eers beroof, toe deur polisie 'geteister'
Rustenburg. – "Ons was in een nag twee keer slagoffers: die eerste keer van plunderaars en die tweede keer van die polisie."
Só sê Harry Halgryn van Rustenburg.
Hy en sy verloofde, Gwen Maritz, was die naweek van 8 Junie Hoëveld toe.
Hulle was omstreeks 23:30 op pad na die gasteplaas tussen Witbank en Middelburg toe hul bakkie onklaar geraak het en die beurs met al hul dokumente, bankkaarte en geld deur plunderaars uit die bakkie gesteel is.
Halgryn het sy rewolwer by hom gehad.
Die gasteplaasbestuurder het aangebied om die polisie te bel en te reël dat hul verklarings op die gasteplaas afgeneem word. Niemand het egter gedurende die dag opgedaag nie.
Teen 20:00 het 'n groot groep gewapende polisielede opgedaag. Hulle het nie 'n lasbrief gehad nie en het geweier om hul polisie-identiteitskaarte te toon. Ene konst. Kgapola het gesê hy is in beheer.
Halgryn het aanvaar hulle kom neem die verklarings af, maar hy is na die polisiekantoor in Witbank geneem.
By die polisiekantoor het ene vrouekapt. Nnguni gesê sy gaan hom arresteer vir die besit van 'n ongelisensieerde vuurwapen.
Halgryn het gevra dat sy op die rekenaar nagaan dat hy wel 'n vuurwapenlisensie het, maar sy het hom glo geïgnoreer.
Harry moes die nag in 'n polisiesel in Middelburg deurbring. Hy is die Sondag op borgtog vrygelaat.
Sy vuurwapen is steeds by die Witbank-polisiekantoor, omdat hy nie sy identiteit kon bewys nie.
Harry sê die vrouelede het hom seksueel geteister.
Gwen en Harry kry sedert die voorval sielkundige behandeling.
"Ek gaan dit nie hier los nie. Ek gaan 'n saak teen die polisie maak vir onregmatige inhegtenisname en seksuele teistering. Die hele affêre is 'n skending van ons menseregte."
Kapt. Leonard Hlathi, waarnemende kommunikasiehoof van die polisie in Mpumalanga, sê die gasteplaasbestuurder het die polisie ontbied omdat Halgryn hom wangedra het. Hy is gearresteer vir die besit van 'n ongelisensieerde vuurwapen, maar "sy weergawe verskil van wat werklik gebeur het".
Hlathi het geweier om enige verdere inligting te gee. Dit sal glo getuienis wees wanneer Halgryn op 13 September in die landdroshof in Middelburg verskyn.
07-20-2007, 06:06 AM #1107
Couple hijacked in driveway
Johannesburg - A Germiston couple were hijacked and robbed in their driveway on Thursday, police said on Friday.
Police spokesperson Captain Steady Nawa said a 53-year-old woman was opening a gate at her home in Lambton, Germiston, on Thursday at about 18:20 while her husband, 56, was in the car.
A white BMW pulled next to their car and two armed men got out and pointed a firearm at the woman, instructing her not to scream.
The other robber pulled her husband out of the car and searched him.
They took a laptop valued at R6 000, cellphone and R10 000 belonging to the woman's employer. They also took her husband's wallet containing R200 and valuable documents.
They drove away with the couple's car, a silver Nissan Sentra with registration numbers FXM480GP.
Germiston police have appealed for people with information on the crime to contact Inspector Elvis Matsui on 072-492-7846.
07-20-2007, 06:31 PM #1108
Ingenieur gee rowers van eie medisyne
'n Ingenieur van Parkview, Johannesburg, het kapers dié week onkant betrap toe hy die motor waarin hulle weggejaag het, deur die heiningmuur van 'n skool gestamp het.
Mnr. Tim Frayne (62) was Woensdag in Bedfordview om sy vriend, dr. Patrick Daly, 'n ortodontis, op te laai toe drie kapers hom in Daly se oprit voorgekeer het.
Volgens Frayne het hy agteruit met sy Toyoto Prado in die oprit opgery, toe hy 'n silwer BMW voor hom gesien het. "Ek het die motor dopgehou omdat ek nie geweet het wie hulle is nie en bekommerd was dat die elektroniese hek teen die motor gaan toemaak," het Frayne gesê.
"Die volgende oomblik staan hier 'n man langs my en wuif met 'n wapen dat ek moet oopmaak. Toe hy sy wapen oorhaal, het ek gedink dat hulle my gaan doodmaak."
Frayne het dadelik teen 'n hoë snelheid in tru-rat verder in die oprit teruggery. Hy sê die kaper het terug in die BMW gespring, wat teen daai tyd reg voor sy motor in die oprit gestaan het. "Op daai oomblik het ek die inisiatief van hom af weggeneem. Die kaper het toe deur hul eie voorruit een keer op my geskiet."
Hy het gebukkend agter die stuurwiel gesit, sy motor in eerste rat gesit en die BMW teen 30 km/uur getref. "Toe ek hulle van voor tref, het hulle in ongeloof gestaar. Die bestuurder was stomgeslaan en toe slaan hul lugsakke ook nog uit.
"Ek het net gedink: nou is die tyd!" het hy vertel. Hy het die BMW daarna met sy motor oor die pad gestoot deur die skool se heiningmuur.
Albei die motors is deur die muur van St Andrews-meisieskool, oorkant die huis.
Die rowers het toe per voet weggehardloop, maar Frayne en Daly, wat ondertussen uitgekom het, het in laasgenoemde se motor gespring en hulle agternagesit. Hulle het hulle tot by die Jukskeirivier gevolg.
"Die polisie was uitstekend. Hulle was binne vier minute daar. Ons het kennis geneem van wat die rowers gedra het en die polisie het twee van die mans vasgekeer."
Dis die vierde keer dat Frayne in 'n kaping betrokke is en hy en sy vrou, Mora, gaan terugtrek na Brittanje. "My hart is hier in Afrika, maar wat kan jy doen? My kinders maan ons om nou dadelik uit die land te trek."
Kapt. Cheryl Engelbrecht, polisiewoordvoerder, sê die twee verdagtes word met die kaping van die skoolhoof van The Ridge in Westcliff vroeër die dag verbind. Die hoof se skootrekenaar is saam met selfone en 'n gesteelde vuurwapen in die BMW gevind.
07-20-2007, 06:37 PM #1109
Herrie nadat student sterf
Die ouers van 'n jong Potchefstroomse student (18) wat ná 'n rugbybesering skielik dood is, oorweeg regstappe teen 'n Johannesburgse hospitaal en dokters wat hulle vermoed nalatig was in die behandeling van hul kind.
Mnr. De Wet Pieterse (19) is vermoedelik dood weens dieselfde siekte wat die Albertonse rugbyspeler Wynand van Graan (12) sy arm, sleutelbeen en bladbeen gekos het.
Pieterse, wat in 2006 aan die Hoërskool Florida aan die Wes-Rand gematrikuleer het en ook lid van dié spogskool se leerlingraad was, het op 15 Maart sy knie beseer toe hy by die Potchefstroomse kampus van die Noordwes-Universiteit saam met maats rugby gespeel het.
Hy was 'n eerstejaarstudent in biochemie.
Enkele dae later, op 21 Maart, is hy in die Olivedale-hospitaal, noord van Johannesburg, aan septiese skok dood.
Volgens die hospitaal se sterfteregister is die onmiddellike oorsaak van sy dood nekrotiserende fasciitis.
'n Kopie van dié sertifikaat is in Beeld se besit.
Nou win De Wet se ouers, mnr. Sarel Pieterse (41) en sy vrou, Monique (43), advies in oor moontlike regstappe teen die hospitaal en dokters.
Hulle beweer De Wet se dood hou verband met dieselfde siekte wat Van Graan opgedoen het.
Dié "vleesvretende siekte" staan as nekrotiserende fasciitis muositis bekend en vernietig weefsel rondom spiere.
Van Graan se verhaal het die Pieterses onraad laat vermoed omdat van hul seun se simptome met dié van Van Graan s'n ooreengestem het.
Nadat De Wet by die Medicross-sentrum in Potchefstroom vir 'n geskeurde ligament behandel is, het 'n ortopediese chirurg, wie se naam op regsadvies weerhou word, hom by die Olivedale-hospitaal behandel.
Volgens Pieterse is die nekrotiserende faciitis muositis toe egter nog nie by hom gediagnoseer nie.
Mnr. Jacques du Plessis, uitvoerende hoof van Netcare se gesondheidsorgafdeling, het in 'n verklaring gesê dié groep sal die Pieterses "ondersteun met die ontydige dood van hul seun", maar dat daar reeds "ingryping op die hoogste vlak" was.
"Die maatskappy is tevrede met die fasiliteite en versorgingsdiens wat aan De Wet Pieterse verskaf is."
Hy is huistoe gestuur om 'n week te rus sodat die swelling kon sak maar is op 19 Maart terug weens erge pyn.
Volgens sy pa was sy hartklop erg hoog; hy het ook opgegooi en glo tekens van erge infeksie getoon.
Bloedtoetse is egter glo eers die volgende aand geneem toe De Wet na die hoësorgeenheid oorgeplaas is.
Sy been wat vol septis (sweersel) was is styf toegedraai vir moontlike bloedklontbehandeling. Hy het ontsaglike pyn gehad. Die oggend van sy dood het sy ouers vir 'n internis gevra "wat die rooi en blou kleur onder sy linkersy was wat boontoe beweeg". Sy pa sê die bakteriese infeksie wat toé reeds onder die velweefsel versprei het, is toe aangesien as "bloed onder die vel".
Die gesin glo hy het dalk die verkeerde of onvoldoende behandeling ontvang en vermoed nalatigheid aangesien 'n infeksie in sy knie en been glo nie vroeg opgemerk is nie.
Die Pieterses het reeds met 'n senior-beampte van die Netcare-groep vergader, waar mev. Pieterse ook werk, oor 'n interne ondersoek wat bevind het De Wet het tóg voldoende sorg gekry.
Mnr. Jacques du Plessis, hoof-uitvoerende beampte van Netcare se gesondheidsorgafdeling, het in 'n verklaring gesê dié groep sal die Pieterses "ondersteun met die ontydige dood van hul seun" maar dat daar reeds "ingryping op die hoogste vlak" was.
07-20-2007, 06:42 PM #1110
Rower vermoor vrou voor gesin
Witbank – 'n Vrou is eergister hier in 'n mislukte huisrooftog voor haar man, kinders en kleinkinders doodgeskiet.
"Die een het met die vuurwapen teen my kop gestaan toe die ander een my ma point blank in die maag geskiet het. Daarna het hulle sonder enige buit weggehardloop," het mnr. Malcolm Dennill (34) gister vertel.
Sy ma, mev. Daphne Dennill (55), is sekondes daarna in die ingang van hul woning in die woonbuurt Reyno Rif dood.
Malcolm, nog erg getraumatiseerd, het vertel hoe hy net ná 18:30 na buite gestap het om vuil wasgoed buite in die woonstel te gaan haal.
Drie mans het uit 'n donker hoek net langs die hoofhuis te voorskyn gekom waar hulle besig was om een van die ruite van die huis te verwyder.
"Ek het begin skreeu om die mense in die huis bewus te maak van die mans buite en het toe in 'n stoeiery met die een betrokke geraak," het hy vertel.
In die warboel buite het twee van die aanvallers (dit blyk dat net twee gewapen was) drie keer op hom geskiet maar gemis.
Die mans het met Malcolm om die huis beweeg na die voorkant toe en hy kon een van hulle skop.
Een van die gewapende mans het egter die vuurwapen teen Malcolm se kop gedruk. Malcolm vertel dat sy bene ingegee en hy op die grond geval het.
Dit was tóé dat Malcolm se ma en pa, Prior (59), na die voordeur gehardloop het om te kyk wat buite aangaan nadat hulle Malcolm hoor skreeu het en skote afgevuur is.
Mev. Dennill het die voordeur oopgeruk en een van die gewapende rowers was al by die voordeur se veiligheidshek gewees.
Sy het geskreeu dat die gewapende man by Malcolm hom moet los, toe die aanvaller wat voor haar gestaan het, haar links bo in haar bors geskiet het.
Mev. Dennill het in die deur inmekaargesak en haar man moes bo-oor haar leuen om die paniekknoppie te druk.
Die aanvallers het dadelik gevlug. Sekondes later het Secure Access se veiligheidswagte daar aangekom asook die ambulansdienste, die polisie en 'n psigiater.
"My twee kinders, Danica (8) en Kayleigh (4), het 'n paar meter van my ma af gestaan toe sy geskiet is. Ek sidder om te dink (wat sou gebeur) as hulle in die huis ingekom het. Kayleigh vra nou heeltyd of sy net asseblief haar ouma kan terugkry," het Malcolm vertel.
Volgens Prior is hy en die gesin verbitterd ná die aanval.
"Ons lewe in tronke en nog is jou huis nie eens veilig nie. Dit is omdat daar geen behoorlike straf vir moordenaars is nie," het Prior gesê.
Daar was sedert Januarie al meer as 50 huisrooftogte in Witbank.
Die bure aan albei kante van die Dennills is al in huisrooftogte aangeval.
Die provinsiale opsporingspan van die polisie se georganiseerde misdaadeenheid ondersoek die voorval.